ועדת הכספים, כנסת 16, פרוטוקול מספר , 2005-08-10 11:15

יעקב ליצמן: עכשיו תקנות הזרעים.

יעקב ליצמן: חבר הכנסת סלומינסקי ימלא את מקומי.

תמי מור: שר החקלאות רוצה להסדיר בתקנות תקן חדש של זרעי חיטה מובחרים, זרעים ששומרים על טוהר הזן, על גידול אחיד, ועל ניקיון ממחלות.

ניסן סלומינסקי: בלי תולעים, נכון?

מרים פרוינד: הם לא נובטים עם תולעים.

תמי מור: כיום יש תקן ישן, לא עדכני.

תמי מור: אדם יכול למכור זרעים שאינם נחשבים מושבחים.

תמי מור: רוצים לעשות רפורמה חדשה ואחידה, כך שגם זרעי חיטה מיובאים יעמדו בתקן המחמיר הזה וייכנסו לארץ רק זרעים מושבחים.

תמי מור: עברנו את ועדת הכלכלה, היא אישרה.

תמי מור: יש לנו הנושא של אגרות הפיקוח.

טמיר כהן: זה רק לעניין האגרות.

ניסן סלומינסקי: מה המשמעות מבחינת האנשים?

ניסן סלומינסקי: המחירים עולים?

ניסן סלומינסקי: הכוונה לתושבים וללקוחות.

אהוד רצאבי: מגדילים האגרות, בקיצור?

אהוד רצאבי: אלינו באות האגרות.

מרים פרוינד: המשמעות היא שעד עכשיו היה אפשר לגדל זרעים שאינם מושבחים.

בנימין אלון: מה מבחינת המחיר?

בנימין אלון: חקלאי שזורע בלי השקיה, אם ילך – ילך, שטחים גדולים מאוד.

בנימין אלון: זה יהיה לו משמעותי?

מרים פרוינד: הזרעים יהיו יותר יקרים, לא באופן משמעותי.

מרים פרוינד: אני מניחה שב-30%.

ניסן סלומינסקי: כלומר, בסופו של דבר גם התוצרת תהיה יקרה יותר?

ניסן סלומינסקי: למה לא?

ניסן סלומינסקי: בסוף תאשרו מחירים יקרים יותר לתוצרת?

בנימין אלון: לא, זה סבסוד לחם וכו'.

מרים פרוינד: לא נאשר מחירים יקרים יותר לתוצרת.

בנימין אלון: זה מגיע למשרד התעשייה, המסחר והתעסוקה לסבסוד לחם.

סמדר אלחנני: הם טובים יותר, הפחת שלהם קטן יותר.

ניסן סלומינסקי: יש צד שני לדיון?

ניסן סלומינסקי: ארגוני החקלאים?

ניסן סלומינסקי: הם הוזמנו?

מרים פרוינד: ארגוני המגדלים ביקשו את זה.

מרים פרוינד: ארגון עובדי הפלחה ביקש.

מרים פרוינד: הם לא הגיעו לכאן, אבל מי שיזם את השינוי זה ארגון עובדי הפלחה, ארגוני החקלאים.

מרים פרוינד: הם לא הופיעו פה.

מרים פרוינד: הם יזמו את התיקון.

מרים פרוינד: הכול נעשה בתיאום אתם.

אהוד רצאבי: אולי יש להם אינטרס נגד המשתמשים בזרעים האחרים.

ניסן סלומינסקי: הם יגידו שזה יותר יקר להם.

ניסן סלומינסקי: אולי חקלאים מסוימים יגידו שהם לא עומדים בזה?

ניסן סלומינסקי: צריך לשמוע אותם.

טמיר כהן: הוזמנו ארגון לשכות המסחר והתאחדות התעשיינים.

טמיר כהן: הם לא הגיעו.

ניסן סלומינסקי: ג'ומס, אתה חקלאי, אתה על תקן מייצג החקלאים.

ניסן סלומינסקי: מדובר בזרעי חיטה מושבחים.

ניסן סלומינסקי: המשמעות היא עלות של 30% יותר, אבל אלו זרעים טובים יותר.

חיים אורון: שלא יביאו לארץ זרעים לא מושבחים.

חיים אורון: זה הגיוני.

חיים אורון: זרעים לא מושבחים מייצרים בארץ.

מרים פרוינד: לא, הכוונה היא שכל זרעי החיטה בארץ יהפכו למושבחים.

בנימין אלון: גם אם זורעים בעל ולוקחים סיכון, משלמים יותר.

ניסן סלומינסקי: אנחנו לא יודעים מה החקלאים חושבים על זה.

אהוד רצאבי: מי שמשתמש בזרעים לא מושבחים שהם עדיין זרעים טובים, יקבל אולי תוצרת פחות טובה, אבל יצטרך לשלם יותר.

טמיר כהן: התקנות אושרו כבר.

טמיר כהן: זה רק האגרות.

ניסן סלומינסקי: אין לי די ידע להביע עמדה בנושא.

חיים אורון: אני שומע על כך בפעם הראשונה, אני מנסה להפעיל ההיגיון.

חיים אורון: אם זורעים זרעים לא מושבחים, אחר כך יש ויכוח על פיצויי בצורת, אין אחידות בתוצרת.

חיים אורון: יש אינטרס לאומי להשביח את ייבול החיטה.

בנימין אלון: אולי לחקלאי הבודד יש אינטרס אחר?

ניסן סלומינסקי: אבל זה עולה 30% יותר.

ניסן סלומינסקי: אולי זה בסדר, אין לי מושג.

ניסן סלומינסקי: אם החקלאים יגידו את זה, אני רגוע.

מרים פרוינד: עלות הזרעים בתוך כל גידול החיטה לא משמעותית.

חיים אורון: אם ענף הפלחה בעד, אין מה לדאוג.

ניסן סלומינסקי: הם לא כאן.

ניסן סלומינסקי: אפשר לסמוך על זה?

ניסן סלומינסקי: הוזמנו לכאן איגוד לשכות המסחר התאחדות התעשיינים והתאחדות חקלאי ישראל.

חיים אורון: סימן שהם לא מתנגדים.

חיים אורון: אילו התנגדו, היו מגיעים.

ניסן סלומינסקי: בסדר.

ניסן סלומינסקי: אנחנו צריכים לאשר רק את האגרות, לא את העניין עצמו – כי זה כבר אושר בוועדת הכלכלה.

ניסן סלומינסקי: אז האחריות לא שלנו.

ניסן סלומינסקי: אני מציע לקבל את ההצעה.

ניסן סלומינסקי: אני מקיים הצבעה: אושר.

ניסן סלומינסקי: חבר הכנסת רצאבי נמנע.

ניסן סלומינסקי: תקנות הזרעים (גידול זרעים מושבחים ומכירתם) (תיקון), התשס"ה-2004, החלק של ועדת הכספים הוא האגרות – וזה אושר, על סמך הנייר הזה.

ניסן סלומינסקי: תודה.

ניסן סלומינסקי: שיהיה בהצלחה.